羽毛球|伍家朗宣布緣盡巴黎奧運 長文感謝支持者及haters
由於早前在羽毛球亞錦賽首圈出局,港將伍家朗因未能取得足夠積分,確定緣盡今屆巴黎奧運。
周一(15日)他在社交平台以長文宣布此事,並感謝一路以來支持他的球迷及「haters」。
29歲的伍家朗,上屆東京奧運曾因戰衣事件引起關注。他目前在巴黎奧運資格排名第26,由於他之前已有排名第15的李卓耀,伍家朗肯定無緣今屆奧運。同一國家或地區要派出兩名單打羽毛球球手,兩人均需排名前16之內,才可一同取得奧運資格。
「喺度正式宣布今個夏天將無緣參加我嘅第三次奧運會。」伍家朗在文中表示爭取奧運資格途中,遇上不少困難,並想盡辦法去克服,「但人生有時唔係你盡左力就一定會有相應嘅回報,大概哩(呢)個就係生活上嘅無奈。」
他又感謝支持自己的家人、朋友及球迷:「我每場比賽結束之後無論贏輸,一攞起部電話一定會收到你地嘅鼓勵信息,我視你地哋為我嘅真粉,不過最後結果未如理想令你地哋失望,非常之唔好意思。」
伍家朗提到比賽發揮不好時,肯定會有「hater」說一些很尖酸刻薄的說話:「我都要好多謝你哋同我訓練EQ,你哋令我學習點樣處理抨擊,哩(呢)樣野唔只對我打波,對我將來嘅生活都受用不盡,非常感謝你哋。」
2016奧運16強、2020奧運小組賽未能出線,今次緣盡巴黎奧運,伍家朗亦未有氣餒:「失落奧運資格並唔代表我嘅職業生涯從此就結束,打波從來唔只有奧運一個目標,我更加應該捉緊我剩餘嘅時間盡量砌靚我嘅職業生涯,所以我喺度要同我嘅真粉同haters講,唔洗擔心,未來依然係會喺球場上見到我嫁。」